23/08/2012 | Administración LocalMunicipal
Ames
Aprobación definitiva modificación prezos públicos dos servizos da Escola Municipal de Música

Aprobación definitiva da modificación da Ordenanza reguladora dos prezos públicos pola prestación dos servizos da Escola Municipal de Música do Concello de Ames (EMMA). En sesión plenaria celebrada o 31 de maio de 2012 prestouse aprobación inicial á modificación da ordenanza reguladora do prezo público pola prestación dos servizos da Escola Municipal de Música do Concello de Ames (EMMA). Sometida a exposición pública (Boletín Oficial da Provincia nº número 113 de 15 de xuño de 2012), non se presentou ningunha alegación, polo que en cumprimento do acordo plenario de 31 de maio de 2012 a aprobación inicial á modificación da ordenanza reguladora do prezo público pola prestación dos servizos da Escola Municipal de Música do Concello de Ames (EMMA), queda elevada a definitiva de forma automática. O que se fai público en cumprimento do previsto na normativa aplicable sobre a materia. De conformidade co previsto no artigo 117 en relación co artigo 41, ambos os dous da Lei 39/1988 do 28 de decembro, reguladora das facendas locais, este concello establece o prezo público pola prestación dos servizos da Escola Municipal de Música do Concello de Ames. O prezo público regulado nesta ordenanza constitúe unha prestación patrimonial de carácter público que satisfarán os usuarios/as que voluntariamente soliciten a prestación dos servizos da Escola Municipal de Música de Ames. Os servizos da escola municipal de música só poderán ser solicitados polas persoas empadroadas no Concello de Ames. Están obrigados ao pagamento do prezo público regulado nesta ordenanza os que soliciten ou se beneficien da prestación de servizos ofrecidos pola Escola Municipal de Música de Ames. As tarifas serán ás seguintes: -Matrícula anual: 50 € /curso novos alumnos/as _ Cotas mensuais das materias: –Música e movemento: 35€ –Clase grupal colectiva: 30€ – Instrumento: 30€ –Clase grupal colectiva e un instrumento: 40€ – Canto moderno: 25€ –Agrupacións musicais (orquestra de frautas e saxofóns, agrupacións de violín, viola, coro de voces e combos): gratuítas. - Música e movemento; terá unha duración de dúas horas semanais. Poderán inscribirse nenos/as de 4 a 7 anos; os 4 anos feitos no ano do inicio do curso escolar. - Clase grupal colectiva: terá a duración de unha hora semanal. As materias referidas son: Linguaxe Musical, Música na Práctica e Música para Adultos. Poderán inscribirse alumnos/as a partires de 7 anos. -Instrumento: terá unha duración de media hora semanal individual. As especialidades instrumentais son: piano, frauta traveseira, saxofón, percusión, batería, guitarra, violín, viola, baixo eléctrico. Poderán inscribirse alumnos/as a partires de 7 anos. As clases de pandeireta - percusión tradicional, como especialidade instrumental serán colectivas. -Canto moderno: terán unha duración dunha hora semanal. Haberá dous alumnos/as por clase. Poderán inscribirse alumnos/as a partires de 7 anos, previa proba de acceso. -Agrupacións musicais: para pertencer ás agrupacións musicais que se detallan a continuación, é requisito indispensable estar matriculado noutra/as materias da escola. -Orquestra de frautas e saxofóns: terá unha duración de 45 minutos á semana. Dirixida a alumnado destas especialidades instrumentais, previa proba de acceso. -Agrupacións de violíns- viola: terán unha duración de 45 minutos á semana. Dirixida a alumnado destas especialidades instrumentais, previa proba de acceso - Coro de voces: terá unha duración de 45 minutos á semana. Poderán acceder todos os alumnos/as da escola a partires de 7 anos. –Combos: terá unha duración de 45 minutos á semana. Poderán acceder todos os alumnos/as da escola, previa proba de acceso.1- A obriga de pagamento nace no momento da formalización da matrícula, presentando o resgardo de pagamento bancario do importe da matrícula nas oficinas municipais correspondentes. Unha vez formalizada esta, as cotas mensuais faranse efectivas por medio de domiciliación bancaria no inicio da prestación do servizo.2- Os solicitantes do servizo están obrigados a: -Presentar a correspondente solicitude nos impresos habilitados para tal efecto nas oficinas municipais correspondentes. -Practicar a autoliquidación consonte ás tarifas establecidas no artigo 4, mediante domiciliación bancaria para o pagamento das cotas mensuais.3- As baixas deberán ser tramitadas cos impresos correspondentes con anterioridade ao mes no que se farán efectivas e, en ningún caso, se devolverá o importe da matrícula.4- A falta de pagamento dunha mensualidade implicará a baixa automática na Escola Municipal de Música do Concello de Ames. Exencións: Están exentos do pagamento de matrícula os usuarios e usuarias, calquera que sexa a súa idade, cando a unidade familiar á que pertenzan teña uns ingresos inferiores ao salario mínimo interprofesional vixente. Tamén están exentos do pagamento da matrícula os menores de 18 anos incluídos nalgunha das seguintes circunstancias: –Que pertenzan a familia numerosa. –Que sexan o terceiro ou posterior membro da unidade familiar que se matricula. Bonificacións: -Os alumnos/as que formalicen a matrícula dun curso para o seguinte terán unha bonificación do 50 % no importe desta. -Estarán bonificados, na matrícula e na cota mensual, os matriculados menores de 18 anos que pertenzan a familias con ingresos anuais netos por membro da unidade familiar inferior ao 50% do IPREM anual. A bonificación consistirá na redución da matrícula a 25 euros, e na redución dun 20% da cota mensual. Para a determinación da renda computable e da unidade familiar, estarase ao disposto no artigo 11.5 da Ordenanza fiscal xeral de xestión, recadación e inspección dos tributos e doutros ingresos de dereito público do Concello de Ames. Solicitude de exencións ou bonificacións: As exencións e bonificacións previstas concederanse por pedimento do interesado. Este deberá achegar, xunto coa solicitude correspondente e no momento de efectuar a matrícula, a seguinte documentación: •Libro de familia: copia compulsada das follas de todos os membros da unidade familiar. •Se é o caso, copia compulsada do título de familia numerosa. •Se é o caso, certificación da Axencia Estatal de Administración tributaria na que consten as rendas de todos os membros da unidade familiar, sen prexuízo de achegar canta documentación sexa precisa para determinar os seus ingresos netos, ao abeiro do disposto no artigo 11.5 da Ordenanza fiscal xeral. As tarifas previstas no artigo 4 da presente ordenanza comezarán a aplicarse no curso 2012/13 e manteranse en vigor mentres non se acorde a súa modificación ou derrogación expresa. Ames, 14 de agosto de 2012 O alcalde Santiago V. Amor Barreiro